**OSNOVNA ŠKOLA „BRAĆA BOBETKO“ SISAK**

**Marijana Cvetkovića 24**

**44010 Sisak**

**POVJERENSTVO ZA PROCJENU I VREDNOVANJE**

**KANDIDATA ZA ZAPOŠLJAVANJE**

**KLASA:112-01/20-02/4**

**URBROJ:2176-13-01-20-05**

**Sisak, 28. rujna 2020.**

**OBAVIJEST KANDIDATIMA O SADRŽAJU I NAČINU TESTIRANJA,**

**PRAVNIM I DRUGIM IZVORIMA ZA PRIPREMANJE KANDIDATA ZA TESTIRANJE I**

 **VREMENU I MJESTU ODRŽAVANJA TESTIRANJA**

 Na temelju članka 13. Pravilnika o načinu i postupku zapošljavanja te procjeni i vrednovanju kandidata za zapošljavanje u OSNOVNOJ ŠKOLI „BRAĆA BOBETKO“ SISAK, Povjerenstvo za procjenu i vrednovanje kandidata koje sudjeluje u natječajima za zasnivanje radnog odnosa na radnom mjestu:

* voditelj računovodstva (m/ž), 1 izvršitelj, 40 sati ukupnog tjednog radnog vreme na određeno puno radno vrijeme, zamjena

**obavještava kandidate o**

**SADRŽAJU I NAČINU TESTIRANJA, PRAVNIM I DRUGIM IZVORIMA**

**ZA PRIPREMANJE KANDIDATA ZA TESTIRANJE**

**OPIS POSLOVA:** radno mjesto voditelj računovodstva

Organiziranje i vođenje računovodstvenih i knjigovodstvenih poslova, vođenje poslovnih knjiga prema važećim propisima, kontrola obračuna i isplate putnih naloga, sastavljanje godišnjih i periodičnih financijskih te statističkih izvještaja, izrada prijedloga financijskog plana prema programima i izvorima financiranja u suradnji s ravnateljem i praćenje njihovog izvršavanja, priprema godišnjeg popisa imovine, blagajnički poslovi i ostalih poslova vezanih uz taj popis, obračun isplata i naknada plaća u skladu s posebnim propisima, obračun isplata po ugovorima o djelu vanjskim suradnicima, evidencija i izrada ulaznih i izlaznih faktura, te obavljanje ostalih poslova prema Pravilniku o djelokrugu rada tajnika te administrativno –tehničkim i pomoćnim poslovima koji se obavljaju u osnovnoj školi.

**PRAVILA I NAČIN TESTIRANJA:**

U skladu s odredbama Pravilnika o načinu i postupku zapošljavanja te procjeni i vrednovanju kandidata za zapošljavanje (čl. 13. do 15.), provjera znanja i sposobnosti kandidata koji ispunjavaju sve uvjete natječaja sastoji se od dva dijela, pisane provjere kandidata (testiranje) i razgovora s kandidatom (intervju).

1. **Pisano testiranje**

1. poznavanje hrvatskog jezika i latiničnog pisma,

2. provjera sposobnosti i vještina bitnih za obavljanje poslova radnog mjesta

**II. Usmeno testiranje (intervju)**

Na razgovor (intervju) s Povjerenstvom pozivaju se kandidati koji ostvare pravo na pristup intervjuu.

Rezultate pisanog testiranja Povjerenstvo vrednuje odmah po završetku testiranja te o postignutim bodovima na pisanom testiranju usmeno obavještava svakog kandidata.

Kandidati koji su ostvarili 60% bodova od ukupnog broja bodova pozivaju se na usmeno testiranje (intervju) s Povjerenstvom.

Povjerenstvo u razgovoru s kandidatima utvrđuje znanja, sposobnosti, interese i motivaciju kandidata za rad u školi.

Svaki član Povjerenstva vrednuje odgovor kandidata na pojedino pitanje bodovima koji se na kraju zbrajaju.

Smatra se da je kandidat zadovoljio ako je ostvario najmanje 60% bodova od ukupnog mogućeg broja bodova na usmenom testiranju (intervju).

Kandidati su obvezni pristupiti provjeri znanja i sposobnosti. Ako kandidat ne pristupi testiranju, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju uvjete iz natječaja te čije prijave nisu potpune, potpisane i pravodobne.

Nakon utvrđivanja identiteta kandidata, pristupa se testiranju.

Po zaprimanju testa kandidat je dužan upisati ime i prezime na za to označenom mjestu na testu.

Test se piše isključivo kemijskom olovkom.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje provodi i

- razgovarati s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti. Područje procjene za pisano i usmeno testiranje provodi se iz pravnih i drugih izvora u dijelovima koji obuhvaćaju opis poslova radnog mjesta.

Ukupno trajanje pisanog testiranja je 30 minuta.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup razgovoru s Povjerenstvom ostvaruje kandidat koji je na pisanom testu ostvario za svako područje najmanje 60% bodova od ukupnog broja bodova.

Kandidat koji ne zadovolji na pisanom testiranju ne ostvaruje pravo na pristup razgovoru (intervjuu).

**PRAVNI I DRUGI IZVORI ZA PRIPREMANJE KANDIDATA ZA PISANO TESTIRANJE SU:**

Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09,

Zakon o radu (NN 93/14 i 127/17)

Kolektivni ugovor za zaposlenike u osnovnoškolskim ustanovama (Narodne novine, broj 51/18.)

Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/14)

Pravilnik o proračunskom računovodstvu i Računskom planu (Narodne novine, br. [124/14](https://narodne-novine.nn.hr/clanci/sluzbeni/full/2014_10_124_2374.html), [115/15](https://narodne-novine.nn.hr/clanci/sluzbeni/full/2015_10_115_2198.html), [87/16](https://narodne-novine.nn.hr/clanci/sluzbeni/full/2016_09_87_1886.html), [3/18](https://narodne-novine.nn.hr/clanci/sluzbeni/full/2018_01_3_116.html) i [126/19](https://narodne-novine.nn.hr/clanci/sluzbeni/full/2019_12_126_2539.html))

[Računski plan](https://mfin.gov.hr/UserDocsImages/dokumenti/drzavna-riznica/racunovodstvo/Institucionalni%20okvir/Racunski%20plan%20-%20procisceni%20tekst200319.xlsx)

Pravilnik o financijskom izvještavanju u proračunskom računovodstvu (Narodne novine, br. [3/15](https://narodne-novine.nn.hr/clanci/sluzbeni/full/2015_01_3_59.html), [93/15](https://narodne-novine.nn.hr/clanci/sluzbeni/full/2015_08_93_1798.html), [135/15](https://narodne-novine.nn.hr/clanci/sluzbeni/full/2015_12_135_2540.html), [2/17](https://narodne-novine.nn.hr/clanci/sluzbeni/full/2017_01_2_58.html), [28/17](https://narodne-novine.nn.hr/clanci/sluzbeni/full/2017_03_28_642.html), [112/18](https://narodne-novine.nn.hr/clanci/sluzbeni/full/2018_12_112_2175.html) i [126/19](https://narodne-novine.nn.hr/clanci/sluzbeni/full/2019_12_126_2540.html))

Pravilnik o proračunskim klasifikacijama (Narodne novine, br. [26/10](https://narodne-novine.nn.hr/clanci/sluzbeni/full/2010_02_26_610.html), [120/13](https://narodne-novine.nn.hr/clanci/sluzbeni/full/2013_09_120_2580.html) i [1/20](https://narodne-novine.nn.hr/clanci/sluzbeni/full/2020_01_1_9.html))

Zakon o proračunu (NN 87/08, 136/12 i 15/15)

Pravilnik o polugodišnjem i godišnjem izvještaju o izvršenju proračuna (Nar. nov., br. 24/13, 102/17 1/20)

Zakon o fiskalnoj odgovornosti (NN 111/18)

Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

(NN 95/19)

Zakon o javnoj nabavi (NN 120/16)

**VRIJEME I MJESTO ODRŽAVANJA TESTIRANJA**

Testiranje kandidata održat će se u prostorijama škole na adresi Marijana Cvetkovića 24, Sisak, u četvrtak, 01. listopada 2020. s početkom u 11:00 sati.

Obavijest o vremenu i mjestu održavanja kandidatima koji ispunjavaju uvjete dostavlja se elektronskom poštom koju su naznačili u prijavi.

**Utvrđivanje rezultata i obavještavanje kandidata o rezultatima natječaja**

Nakon utvrđivanja svih rezultata testiranja, Povjerenstvo utvrđuje rang listu kandidata i sastavlja Izvješće koje isti dan dostavlja ravnatelju.

Rang lista- rezultati kandidata objavljuju se na web stranici škole u rubrici „NATJEČAJI“.

Na temelju dostavljene rang liste kandidata, ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

POVJERENSTVO ZA PROCJENU I VREDNOVANJE

 KANDIDATA ZA ZAPOŠLJAVANJE